CELEX: 52016PC0315
Language: hu
Date: 2016-06-01
Title: Javaslat A TANÁCS RENDELETE az egyes halászati termékekre vonatkozó autonóm uniós vámkontingensek 2016–2018 közötti időszakra való megnyitásáról és kezeléséről szóló (EU) 2015/2265 tanácsi rendelet módosításáról

EURÓPAI BIZOTTSÁG
            Brüsszel, 2016.6.1.
            COM(2016) 315 final
            2016/0158(NLE)
            Javaslat
            A TANÁCS RENDELETE
            az egyes halászati termékekre vonatkozó autonóm uniós vámkontingensek 2016–2018 közötti időszakra való megnyitásáról és kezeléséről szóló (EU) 2015/2265 tanácsi rendelet módosításáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               A Tanács 2015. december 7-én elfogadta az egyes halászati termékekre vonatkozó autonóm uniós vámkontingensek 2016–2018 közötti időszakra való megnyitásáról és kezeléséről szóló (EU) 2015/2265 rendeletet.
            
            
               A rendelet célja, hogy az ágazat halászati termékekkel való megfelelő ellátását megoldva biztosítsa az európai uniós feldolgozóipar versenyképességét, de ne veszélyeztesse a halászati termékek uniós előállítását. Ezért a rendelet a megfelelő mennyiséget képviselő vámkontingenseken belül számos halászati termék importvámját csökkenti vagy felfüggeszti. Meghatározza továbbá, hogy mely feldolgozási műveletek esetében van mód vámkontingens felhasználására („minősítést megalapozó műveletek”).
            
            
               A rendelet elfogadása óta egyes uniós feldolgozók és tagállamok arról tájékoztatták a Bizottságot, hogy a 09.2760 tétel (egész szürke tőkehal és tengeri angolna) esetében az uniós feldolgozóágazat nem tudja megfelelően felhasználni a vámkontingenst. Állításuk szerint ennek az az oka, hogy az e termékre vonatkozó, minősítést megalapozó műveletek nem tartalmazzák a „szeletelést”.
            
            
               Az uniós feldolgozóipar tájékoztatása szerint az említett vámkontingenshez tartozó mennyiség mintegy 95 %-át szeleteléssel dolgoznák fel. Ezért a vámkontingens felhasználhatósága és a szektor versenyképességének biztosítása érdekében a szeletelést fel kell venni a minősítést megalapozó műveletek közé.
            
            
               •Összhang a szabályozási terület jelenlegi rendelkezéseivel
            
            
               Tárgytalan
            
            
               •Összhang az Unió egyéb szakpolitikáival
            
            
               
                  Tárgytalan
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               Az Európai Unió működéséről szóló szerződés 31. cikke.
            
            
               •Szubszidiaritás (nem kizárólagos hatáskör esetén) 
            
            
               A közös vámtarifa vámtételei az Európai Unió kizárólagos hatáskörébe tartoznak. A szubszidiaritás elve ezért nem alkalmazható ezekre a rendelkezésekre.
            
            
               •Arányosság
            
            
               A javaslat megfelel az arányosság elvének a következők miatt: a vámunió közös politika, ezért a Tanács által elfogadott rendelet által kell végrehajtani.
            
            
               •A jogi aktus típusának megválasztása
            
         
         
            
               
                  Tárgytalan
               
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               
                  Tárgytalan
               
            
            
               •Konzultáció az érdekelt felekkel
            
            
               A rendelet elfogadása óta egyes uniós feldolgozók és tagállamok arról tájékoztatták a Bizottságot, hogy a 09.2760 tétel (egész szürke tőkehal és tengeri angolna) esetében az uniós feldolgozóágazat nem tudja megfelelően felhasználni a vámkontingenst. Állításuk szerint ennek az az oka, hogy az e termékre vonatkozó, minősítést megalapozó műveletek nem tartalmazzák a „szeletelést”.
            
            
               Az uniós feldolgozóipar tájékoztatása szerint az említett vámkontingenshez tartozó mennyiség mintegy 95 %-át szeleteléssel dolgoznák fel. Ezért a vámkontingens felhasználhatósága és a szektor versenyképességének biztosítása érdekében a szeletelést fel kell venni a minősítést megalapozó műveletek közé.
            
            
                •Szakértői vélemények beszerzése és felhasználása
            
            
               
                  Tárgytalan
               
            
            
               •Hatásvizsgálat
            
            
               Tárgytalan. A javaslat a 2015 decemberében elfogadott (EU) 2015/2265 rendelet technikai módosítására irányul. Az említett rendelet elfogadásához nem volt szükség hatásvizsgálatra.
            
            
               •Célravezető szabályozás és egyszerűsítés
            
            
               
                  Tárgytalan
               
            
            
               •Alapjogok
            
            
               
                  Tárgytalan
               
            
            
               4.KÖLTSÉGVETÉSI VONZATOK
            
            
               A javaslat a Bizottságra nézve nem jár költségvetési vonzattal.
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               
                  Tárgytalan
               
            
         
         
            
               •Magyarázó dokumentumok (irányelvek esetén)
            
            
               
                  Tárgytalan
               
            
            
               •A javaslat egyes rendelkezéseinek részletes magyarázata
            
            
               A Tanács 2015. december 7-én elfogadta az egyes halászati termékekre vonatkozó autonóm uniós vámkontingensek 2016–2018 közötti időszakra való megnyitásáról és kezeléséről szóló (EU) 2015/2265 rendeletet.
            
            
               A rendelet célja, hogy az ágazat halászati termékekkel való megfelelő ellátását megoldva biztosítsa az európai uniós feldolgozóipar versenyképességét, de ne veszélyeztesse a halászati termékek uniós előállítását. Ezért a rendelet a megfelelő mennyiséget képviselő vámkontingenseken belül számos halászati termék importvámját csökkenti vagy felfüggeszti. Meghatározza továbbá, hogy mely feldolgozási műveletek esetében van mód vámkontingens felhasználására („minősítést megalapozó műveletek”).
            
            
               A rendelet elfogadása óta egyes uniós feldolgozók és tagállamok arról tájékoztatták a Bizottságot, hogy a 09.2760 tétel (egész szürke tőkehal és tengeri angolna) esetében az uniós feldolgozóágazat nem tudja megfelelően felhasználni a vámkontingenst. Állításuk szerint ennek az az oka, hogy az e termékre vonatkozó, minősítést megalapozó műveletek nem tartalmazzák a „szeletelést”.
            
            
               Az uniós feldolgozóipar tájékoztatása szerint az említett vámkontingenshez tartozó mennyiség mintegy 95 %-át szeleteléssel dolgoznák fel. Ezért a vámkontingens felhasználhatósága és a szektor versenyképességének biztosítása érdekében a szeletelést fel kell venni a minősítést megalapozó műveletek közé.
            
            
               2016/0158 (NLE)
            
            
               Javaslat
            
            
               A TANÁCS RENDELETE
            
            
               az egyes halászati termékekre vonatkozó autonóm uniós vámkontingensek 2016–2018 közötti időszakra való megnyitásáról és kezeléséről szóló (EU) 2015/2265 tanácsi rendelet módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 31. cikkére,
            
            
               tekintettel az Európai Bizottság javaslatára,
            
            
               mivel:
            
            
               (1)Az (EU) 2015/2265 tanácsi rendelet
                  1
                egyes halászati termékekre vonatkozóan autonóm uniós vámkontingensek megnyitásáról és kezeléséről rendelkezik a 2016 és 2018 közötti időszakra. Annak érdekében, hogy a 2016 és 2018 közötti időszakban az uniós ipar számára biztosítottak legyenek a megfelelő ellátási feltételek, megfelelő mennyiségek kerültek megállapításra az egyes vámkontingensekre.
            
            
               (2)Az (EU) 2015/2265 rendelet mellékletében a 2. lábjegyzet harmadik bekezdése meghatározza azokat a feldolgozási műveleteket, amelyek céljára bizonyos vámkontingenseket fel lehet használni. Ez a bekezdés a 09.2760 tételszámot viselő vámkontingens alá tartozó fagyasztott szürke tőkehal és tengeri angolna esetében a minősítést megalapozó műveletek között nem tartalmazza a szeletelést.
            
            
               (3)A szóban forgó vámkontingens felhasználhatósága érdekében indokolt a szeletelést minősítést megalapozó műveletként felvenni az említett bekezdés szövegébe.
            
            
               (4)Az (EU) 2015/2265 rendeletet ezért ennek megfelelően módosítani kell.
            
            
               (5)Az (EU) 2015/2265 rendelet által megnyitott vámkontingensek alkalmazási időszaka az első évben 2016. január 1-jétől december 31-ig tart. A gazdasági szereplők közötti egyenlő bánásmód biztosítása érdekében e rendeletet indokolt 2016. január 1-jétől visszamenőlegesen alkalmazni,
            
         
         
            
               ELFOGADTA EZT A RENDELETET:
            
            
               1. cikk
            
            
               Az (EU) 2015/2265 rendelet melléklete 2. lábjegyzetének harmadik bekezdése az alábbi francia bekezdéssel egészül ki:
            
            
               „az ex 0303 66 11, 0303 66 12, 0303 66 13, 0303 66 19, 0303 89 70 és 0303 89 90 KN-kód alá tartozó anyagokhoz szeletelés”.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ezt a rendeletet 2016. január 1-jétől kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  A Tanács 2015. december 7-i (EU) 2015/2265 rendelete az egyes halászati termékekre vonatkozó autonóm uniós vámkontingensek 2016–2018 közötti időszakra való megnyitásáról és kezeléséről (HL L 322., 2015.12.8., 4. o.).